Document ID: 32005D0768

ROZHODNUTIE KOMISIE
z 28. októbra 2005,
ktorým sa mení a dopĺňa rozhodnutie 2001/618/ES s cieľom zahrnúť departement Ain, Francúzsko, do zoznamu regiónov bez výskytu Aujeszkého choroby
[oznámené pod číslom K(2005) 4178]
(Text s významom pre EHP)
(2005/768/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vnútri Spoločenstva (1), a najmä na jej článok 10 ods. 2 písm. a),
keďže:
(1)
Dodatočné záruky týkajúce sa Aujeszkého choroby, ktoré sú požadované pri obchode s ošípanými v rámci Spoločenstva, a zoznam oblastí členských štátov, v ktorých sa realizujú programy na vyhubenie tejto choroby a v ktorých sa táto choroba nevyskytuje, sú ustanovené v rozhodnutí Komisie 2001/618/ES z 23. júla 2001 o dodatočných zárukách v obchode s ošípanými vnútri Spoločenstva, čo sa týka Aujeszkého choroby, o kritériách na poskytovanie informácií o tejto chorobe a o zrušení rozhodnutia 93/24/EHS a 93/244/EHS (2).
(2)
Program na vyhubenie Aujeszkého choroby sa vo Francúzsku implementuje už niekoľko rokov a departement Ain je uvedený ako región, v ktorom sa realizuje schválený program na vyhubenie Aujeszkého choroby.
(3)
Pokiaľ ide o status departementu Ain ako regiónu bez výskytu Aujeszkého choroby, predložilo Francúzsko Komisii podpornú dokumentáciu a dokázalo, že choroba bola vyhubená z uvedeného departementu.
(4)
Rozhodnutie 2001/618/ES by sa preto malo zodpovedajúcim spôsobom zmeniť a doplniť.
(5)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Prílohy I a II k rozhodnutiu 2001/618/ES sa nahrádzajú textom v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 28. októbra 2005

Labels: 10
0
3
6
18